Jelaskan Etats-Généraux 1789 dari Revolusi Perancis dalam bahasa melayu

Perhimpunan besar menasihati urusan diraja Perancis iaitu États généraux ("Perdarjatan Agung") dihadiri tiga lapisan darjat masyarakat (états): darjat paderi uskup yang terulung (Premier état), darjat kaum bangsawan yang kedua (Deuxieme état), dan darjat rakyat kebanyakan selebihnya yang ketiga (Tiers état). Dalam pertemuan terakhir Etats-Généraux pada tahun 1614, setiap Darjat mempunyai satu undian yang mana dua undian cukup membatalkan undian ketiga. Parlement Paris khuatir bahawa pemerintah akan berusaha membahagikan kawasan undian Majlis untuk menipu hasil undian dipungut. Oleh sebab itu, mereka memutuskan bahawa susunan États harus sama dengan susunan 1614. Aturan État 1614 ini berbeza dengan praktik pada Majlis daerah; di daerah-daerah, masing-masing anggota memiliki satu suara dan État Ketiga memiliki anggota dua kali ganda lebih banyak dari État lainnya. Sebagai contoh, di Dauphiné, Majlis daerah sepakat untuk menggandakan jumlah anggota État Ketiga, mengadakan pemilihan keanggotaan, dan memperbolehkan satu undian setiap seorang anggota, bukannya satu suara per etats.

Sebelum pertemuan berlangsung, "Jawatankuasa Tiga Puluh", sebuah kelompok liberal dianggotai warga kota Paris, mula mendesak penglibatan suara darjat-darjat atau états ini. Kelompok ini sebahagian besarnya terdiri dari orang-orang kaya yang berpendapat bahawa aturan perwakilan di Etats-Généraux harus sama dengan sistem yang berlaku di Dauphiné. Kelompok ini beranggapan bahawa sistem lama sudah tidak efisien kerana "rakyatlah yang berdaulat". Necker lalu menggelar Sidang Kedua Majlis, yang menghasilkan keputusan penolakan terhadap usulan perwakilan ganda, dengan pungutan undian dimenangi 111-333.

Suatu pilihan raya umum diadakan pada musim bunga tahun 1789 di mana anggota yang dicalonkan memasuki État Ketiga hendaklah memenuhi kewajiban berikut:

dari kalangan lelaki warga Perancis secara kelahiran atau naturalisasi,

berusia lebih kurang 25 tahun,

bermukim atau mempunyai kediaman di lokasi tempat pengundian berlangsung, serta,\

mampu membayar cukai.  Pour être électeur du tiers état, il faut avoir 25 ans, être français ou naturalisé, être domicilié au lieu de vote et compris au rôle des impositions.

Pemilihan menghasilkan 1201 delegasi, yang terdiri dari: 291 bangsawan, 300 pendeta, dan 610 anggota Etats Ketiga. Untuk mengarahkan delegasi, "Dokumen Keluhan" (Cahiers de Doléances) disusun sebagai pengarah yang memuat daftar permasalahan yang dihadapi negara.

Risalah yang disebarkan oleh para bangsawan dan agamawan liberal semakin merebak setelah penapisan akhbar dilonggarkan kerajaan. Abbé Sieyès, seorang teoretikus dan pendeta Katolik, berpendapat mengenai betapa pentingnya keberadaan État Ketiga dalam risalahnya bertajuk Qu'est-ce que le tiers état? ("Apakah Darjat Ketiga?") yang terbit pada bulan Januari 1789 dengan tegasan masyhurnya: "Apa itu État Ketiga? Segalanya. Apa posisinya dalam tatanan politik? Tidak ada. Ia ingin menjadi apa? Sesuatu."

États-Généraux kembali bersidang di Grands Salles des Menus-Plaisirs, Versailles pada tanggal 5 Mei 1789. Pertemuan ini dibuka dengan pidato tiga jam oleh Necker. Etats Ketiga menuntut agar semua wakil yang dilantik disahkan tidak secara diam-diam atau sulit tetapi secara menyeluruh; rundingan dengan États lainnya gagal mewujudkan hal ini. Golongan Darjat Ketiga menjadi tegang dengan kaum pendeta yang menjawab mereka memerlukan lebih banyak waktu untuk memutuskan. Necker pada akhirnya memutuskan bahawa setiap etats harus mengesahkan keanggotaan para wakil tersendiri dan "Raja bertindak sebagai perantara". Namun, rundingan dengan dua kelompok darjat lainnya tetap tidak berhasil.